Οι φωτογραφίες του χώρου είναι απολύτως ακριβείς. Το σημείο είναι κεντρικότατο, αλλά ταυτόχρονα προστατευμένο από τους θορύβους της περιοχής. Η πρόσβαση με το αυτοκίνητο είναι στα 100 μέτρα περίπου, πράγμα πολύ ευνοϊκό. Ο χώρος μπορεί να εξυπηρετήσει μία οικογένεια 4 ατόμων, υπό την προϋπόθεση ότι δεν τους πειράζει να μοιράζονται τον ίδιο ενιαίο χώρο. Για την δική μας οικογένεια που μας αρέσει να μαγειρεύουμε συχνά, η κουζίνα είναι πλήρως εξοπλισμένη. Οσες παροχές αναφέρονται, όντως και υπάρχουν και είναι σε λειτουργία. Μου άρεσαν πολύ οι λεπτομέρειες, το πόστερ στην τουαλέτα, οι καμάρες στις πόρτες, τα σεμεδάκια και τα κουρτινάκια της ευγενέστατης κυρίας Σοφίας, οι μυρωδάτες πετσέτες, το γλυκάκι της και το ρακόμελό της, τα φωτάκια στην βεραντούλα, οι κάδοι σκουπιδιών στην μικρή αυλή. Ολα δείχνουν ότι έχει φτιαχτεί με αγάπη και μεράκι. Είναι πολύ δύσκολο να μην αγαπήσεις τον χώρο, που αποζημιώνει τον επισκέπτη προσφέροντάς του απλόχερα την θέα του ενετικού κάστρου. Καταλήγω λέγοντας ότι . . . . . θα ξαναγυρίσουμε!